section_heading: Povijest
paragraph_text: Prva sinagoga u Grazu na čijim je temeljima 1998. izgrađena nova, je uništena od strane nacista u kristalnoj noći između 9. i 10. studenog 1938. Kasnije su minirani ostatci, te je zemljište na kojem se nalazila poravnano. Svi Židovi iz Graza su protjerani u Beč odakle se vršila dalja deportacija. Do 1998. godine se na mjestu sinagoge nalazio samo travnjak sa spomenpločom.